Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20062

e) A kérelmező részletes elemzések formájában nyújtson be bizonyítékokat a bizonyítványt kiadó hatósághoz, miszerint az általa beterjesztett mintavevő készülék konstrukciója és elhelyezése minden előírt teljesítménynél biztosítja a jellemző minták megszerzését. 5.1.2 Minta – adagoló vezeték A minta a mintavevő készülékből 4,0–8,5 mm közötti belső átmérőjű, a lehető legrövidebb és 10 másodpercnél rövidebb szállítási időt biztosító vezetéken keresztül jut az elemzőbe. A vezetékben a hőmérsékletet 60–175 °C között ±15 °C kell tartani, miközben az ingadozás 10 °C-nál nem lehet nagyobb, azt a szakaszt kivéve, a) amely a gáznak a hajtómű kilépő hőmérsékletről a vezeték szabályozott hőmérsékletére történő hűtéséhez szükséges; b) azokat az elosztó ágakat, amelyek a CO, CO2, és NOx analizátoroknak szolgáltatják a mintát. E vezetékágaknak a hőmérsékletét 65 ±15 °C kell tartani (±10 °C pontossággal). Ha HC, CO, CO2 és NOx összetevők mérésére történik mintavétel, akkor a vezetéket rozsdamentes, vagy földelt, szénnel dúsított PTFE anyagból kell készíteni. 5.2 Hc analizátor A minta össz szénhidrogén tartalmának mérését analizátor segítségével kell végezni, amelyben felmelegített láng ionizációs detektor (FID) elektródái között a hidrogén égési folyamatába lépő szénhidrogén tömeg arányával arányos ionizációs áram folyik. Az analizátor szükség szerűen tartalmazzon a mintában lévő gázok hőmérsékletét, illetve a minta, a kerülő ágon haladó minta, az üzemanyag és a hűtőgázok áramlási sebességét szabályozó elemeket, továbbá elemeket, amelyek biztosítják a mérési tartomány és a „zéró” effektív kalibrálás ellenőrzését. 2007/70/II. szám Megjegyzés. – Az általános műszaki követelményeket e Függelék „A” melléklete tartalmazza. 5.3 CO és CO2 analizátor Ezen összetevők mérésére nem-diffúziós infravörös analizátort kell alkalmazni, amely konstrukciója szerint párhuzamosan működő referencia és mintagáz cellákban energiaelnyelés különbség elvét hasznosítva mér, az ezen gáz alkotóelemek cellája, vagy cella csoportjai legyenek megfelelő érzékenységre hangolva. Az elemző alrendszer tartalmazza a minta, a zéró gáz és a végkitérést okozó gáz áramlásának szabályozásához és kezeléséhez szükséges összes funkciót. A hőmérséklet szabályozása annak megfelelő legyen, hogy száraz, vagy nedves állapotú mérést végeznek. Megjegyzés. – Az általános műszaki követelmények jelen Függelék „B” mellékletében találhatók. 5.4 NOx analizátor A nitrogénoxid (NO) koncentrációt a vegyi luminesszencia alapján kell mérni, amelynek megfelelően a reakcióba O3 adalékkal belépő NO sugárzási intenzitásának mértéke megfelel az NO koncentráció mértékének. A mérés elvégzése előtt az NO2 komponenst egy megfelelő hatékonysággal rendelkező konverterben NO komponensé kell átalakítani. A teljes NOx mérőrendszer foglalja magába az összes szükséges áramlási, hőmérsékletet, és egyéb paraméterek szabályozását biztosító berendezést és biztosítsa a mérési tartomány és a zéró kiegyenlítés szokásos eljárásának elvégzését, valamint az NO2 átalakítási hatékonyság ellenőrzést. Megjegyzés. – Az általános műszaki követelmények jelen Függelék „C” mellékletében találhatók.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes